क’क्राझार, 14 डिसेम्बर 2020: बिटिचिआव इउपिपिएल, बिजेपि आरो GSP नि गोदानै खुंथाइ। 17 बोसोर हाग्रामा महिलारिनि खुंथाइ सोलिबोनाय बिटिचिआ 15 डिसेम्बरखालि गोदान जारिमिन लिरजासिगोन। 15 डिसेम्बर फुंनि 11:00 रिंगानिफ्राय बिटिचिनि गाहाइ मावफुंगिरि बिबाननि समाय खिरा‌ लागोन इउपिपिएलनि आफादगिरि प्रमद बर’ बिथांआ। समबारखालि जनता भबनाव खुंनाय मोनसे खौरांगिरि मेलाव मन्थ्रि हिमन्त बिस्व सर्माआ मिथिहोनाय बादिब्ला- मंगलबारखालि जानो गोनां समाय खिरा लानाय हाबाफारियाव गासै सा 5 इएमनिल’ समाय खिरा लानाय जाग्रोगोन। बेनि गेजेराव इउपिपिएलनिफ्राय सानै, बिजेपिनिफ्राय सानै आरो GSP दोलोनिफ्राय सासे समाय खिरा लागोन। मन्थ्रि बिथांआ मिथिहोबावनाय बादिब्ला इउपिपिएलनिफ्रायनो बिटिचिनि चिफ आरो डिफुति चिफखौबो होनाय जागोन।